สะพานแมนแฮตตัน

สะพานแมนแฮตตัน () เป็นสะพานแขวนทอดข้ามแม่น้ำอีสต์ในนครนิวยอร์ก เชื่อมระหว่างโลเวอร์แมนฮัตตันบริเวณคาแนลสตรีตกับดาวน์ทาวน์บรุกลินบริเวณส่วนต่อขยายของแฟลตบุชแอเวนู ออกแบบโดยลีออน มอยเซฟ มีความยาวรวม  สะพานนี้เป็นหนึ่งในสี่สะพานสำหรับยานพาหนะที่เชื่อมระหว่างเกาะแมนแฮตตันและเกาะลองโดยตรง โดยสะพานบรุกลินที่อยู่ใกล้เคียงจะเยื้องไปทางตะวันตกเล็กน้อย ส่วนสะพานควีนส์โบโรและวิลเลียมส์เบิร์กจะอยู่ทางเหนือ

สะพานนี้ถูกเสนอขึ้นใน ค.ศ. 1898 เดิมชื่อว่า "สะพานหมายเลข 3 (Bridge No. 3)" ก่อนจะเปลี่ยนชื่อเป็นสะพานแมนแฮตตันใน ค.ศ. 1902 ฐานรากหอคอยของสะพานสร้างเสร็จใน ค.ศ. 1904 ตามด้วยแท่นยึดเคเบิลใน ค.ศ. 1907 และหอคอยใน ค.ศ. 1908 สะพานแมนแฮตตันเปิดให้สัญจรในวันที่ 31 ธันวาคม ค.ศ. 1909 และเริ่มให้บริการรถรางใน ค.ศ. 1912 และรถไฟใต้ดินนครนิวยอร์กใน ค.ศ. 1915 ถนนฝั่งตะวันออกบนชั้นบนถูกติดตั้งใน ค.ศ. 1922 หลังการยกเลิกบริการรถรางใน ค.ศ. 1929 ถนนฝั่งตะวันตกบนชั้นบนก็สร้างเสร็จในอีกสองปีต่อมา การรับน้ำหนักที่ไม่สมดุลของรถไฟใต้ดินที่ข้ามสะพานแมนแฮตตันทำให้สะพานเอียงไปด้านหนึ่ง ซึ่งจำเป็นต้องมีการบูรณะครั้งใหญ่ในระหว่าง ค.ศ. 1982 ถึง 2004

สะพานแมนแฮตตันเป็นสะพานแขวนแห่งแรกที่ใช้ โครงถักวอร์เรน (Warren truss) ในการออกแบบ มีช่วงสะพานหลักยาว  คั่นกลางระหว่างหอคอยสองต้นสูง  พื้นสะพานรองรับเจ็ดช่องเดินรถ แบ่งเป็นชั้นบนสี่ช่องและชั้นล่างสามช่อง รวมถึงสี่รางรถไฟใต้ดินซึ่งขนาบข้างถนนชั้นล่างด้านละสองราง ช่วงสะพานรองรับด้วยเคเบิลหลักสี่เส้นที่ทอดผ่านแท่นยึดเคเบิลก่ออิฐ ณ ปลายสะพานทั้งสองฝั่ง และสายเคเบิลแขวนแนวดิ่ง 1,400 เส้น บริษัทคาร์แรร์และเฮสติงส์ (Carrère and Hastings) ออกแบบลานประดับที่ปลายสะพานทั้งสองฝั่ง รวมถึงซุ้มประตูและเสารายในแมนฮัตตันที่เป็นสถานที่สำคัญของนครนิวยอร์ก การใช้โครงถักแบบเบาของสะพานมีอิทธิพลต่อการออกแบบสะพานแขวนยาวอื่น ๆ ในช่วงต้นศตวรรษที่ 20

แกลเลอรี

ดูเพิ่ม
 รายชื่อสะพานและอุโมงค์ในนครนิวยอร์ก

 อ้างอิง 

 แหล่งข้อมูลอื่น 


 สะพานแมนแฮตตัน ที่ กรมการขนส่งนครนิวยอร์ก
 สะพานแมนแฮตตัน  ที่ NYCsubway.org

หมวดหมู่:ก่อตั้งในนครนิวยอร์กในปี พ.ศ. 2452
หมวดหมู่:เส้นทางจักรยานในนครนิวยอร์ก
หมวดหมู่:สะพานที่สร้างเสร็จในปี พ.ศ. 2452
หมวดหมู่:สะพานในบรุกลิน
หมวดหมู่:สะพานในแมนแฮตตัน
หมวดหมู่:สะพานในทะเบียนสถานที่สำคัญทางประวัติศาสตร์แห่งชาติในนครนิวยอร์ก
หมวดหมู่:สะพานข้ามแม่น้ำอีสต์
หมวดหมู่:สะพานสองชั้น
หมวดหมู่:สถานที่สำคัญทางประวัติศาสตร์วิศวกรรมโยธา
หมวดหมู่:อินเตอร์สเตต 78
หมวดหมู่:ทะเบียนสถานที่ทางประวัติศาสตร์แห่งชาติในบรุกลิน
หมวดหมู่:สะพานคนเดินในนครนิวยอร์ก
หมวดหมู่:สะพานรถไฟในนครนิวยอร์ก
หมวดหมู่:สะพานถนน-ทางรถไฟในสหรัฐ
หมวดหมู่:สะพานเหล็กในสหรัฐ
หมวดหมู่:สะพานแขวนในนครนิวยอร์ก
หมวดหมู่:สะพานโครงถักวอร์เรนในสหรัฐ